Na temelju članka 33. Statuta Općine Omišalj („Službene novine Primorsko-goranske županije“ broj 5/21), a u smislu članka 74. stavak 1. Zakona o komunalnom gospodarstvu („Narodne novine“ broj 68/18, 110/18 i 32/20), Općinsko vijeće Općine Omišalj, na 10. sjednici održanoj 5. svibnja 2023. godine, donijelo je

**ZAKLJUČAK**

Prihvaća se Izvješće o izvršenju programa održavanja komunalne infrastrukture za 2022. godinu.

Izvješće iz točke 1. ovog Zaključka čini njegov sastavni dio.

Ovaj Zaključak objavit će se u „Službenim novinama Primorsko-goranske županije“.

KLASA: 024-01/23-01/37

URBROJ: 2170-30-22-01-8

Omišalj, 5. svibnja 2023.

**OPĆINSKO VIJEĆE OPĆINE OMIŠALJ**

 **Predsjednica**

 **Dunja Mihelec, v.r.**

Na temelju članka 74. Zakona o komunalnom gospodarstvu („Narodne novine“ broj 68/18., 110/18. i 32/20) i članka 44. Statuta Općine Omišalj („Službene novine Primorsko-goranske županije“ broj 5/21.) Općinska načelnica Općine Omišalj podnosi Općinskom vijeću Općine Omišalj

**IZVJEŠĆE O IZVRŠENJU**

**PROGRAMA ODRŽAVANJA KOMUNALNE INFRASTRUKTURE**

**ZA 2022. GODINU**

**Članak 1.**

Program održavanja komunalne infrastrukture za 2022. godinu objavljen je u „Službenim novinama Primorsko-goranske županije“ (broj 33/21, 14/22, 30/22 i 42/22) i ostvaren je kako slijedi:

|  |
| --- |
| **ODRŽAVANJE KOMUNALNE INFRASTRUKTURE** |
| **AKTIVNOST** | **PLAN** | **IZVRŠENJE** | **%** |
|  | Čišćenje javnih površina | 1.150.000,00 |  1.149.933,70 | 100 |
|  | Ekološko komunalne akcije |  199.000,00 | 198.459,38 | 100 |
|  | Tekuće održavanje javnih površina | 325.000,00 | 324.958,74 | 100 |
|  | Održavanje zelenih površina | 1.530.000,00 | 1.529.999,67 | 100 |
|  | Usluge električnih vozila | 122.400,00 | 122.400,00 | 100 |
|  | Potrošnja vode s javnih površina | 260.000,00 | 245.672,27 | 94 |
|  | Održavanje groblja | 62.000,00 | 61.824,39 | 100 |
|  | Intelektualne usluge | 37.200,00 | 36.300,00 | 98 |
|  | Održavanje nerazvrstanih cesta | 585.975,00 | 557.491,17 | 95 |
|  | Održavanje oborinskih kanala | 199.000,00 | 198.377,54 | 100 |
|  | Održavanje i potrošnja javne rasvjete | 1.516.015,00 | 1.459.901,51 | 96 |
| **UKUPNO** | **5.986.590,00** | **5.885.318,37** | **98** |

|  |
| --- |
| 1. **Čišćenje javnih površina**

Troškovi se odnose na čišćenje ulica, trgova i dječjih igrališta te čišćenje javnih sanitarnih čvorova. Čišćenje ulica, trgova i dječjih igrališta obavljeno je prema Operativnom planu. Planom je obuhvaćeno čišćenje javnih površina u Omišlju i u Njivicama, a razlikujemo ručno i strojno čišćenje, te pražnjenje košarica. U Omišlju se ručno čisti 43 lokacija ukupne površine 20.916,00 m2 dok se u Njivicama ručno čisti 16 lokacija ukupne površine 16.403,50 m2. Strojno čišćenje se u Omišlju vrši na 20 lokacija koje obuhvaćaju ukupnu površinu od 69.542,00 m2 dok u Njivicama se isto vrši na 44 lokacija koje obuhvaćaju ukupnu površinu od 66.494,00 m2. U oba naselja se prazne košarice za otpad. U Omišlju ih je 51 kom, a u Njivicama 64 kom. U navedenim naseljima čiste se dječja igrališta čija je ukupna površina 4.701,00 m2, a na igralištima se nalazi 12 košarica za otpad. Intenziteti čišćenja i pražnjenja košarica razlikuju se tijekom godine. U ljetnom periodu se intenzitet povećava, a u zimskom je smanjeni intenzitet na cijelom području.Prema Programu održavanja komunalne infrastrukture čisti se sanitarni čvor na tržnici u Omišlju u periodu od 1.1. do 31.12., a rashodi za čišćenje ostalih 8 sanitarnih čvorova prikazani su u Programu održavanja i uređenja pomorskim dobrom.Poslove čišćenja javnih površina obavlja Pesja d.o.o. |
| 1. **Ekološko – komunalne akcije**

Troškovi se odnose na provođenje mjera deratizacije, dezinsekcije i dezinfekcije koje obavlja Dezinsekcija d.o.o. iz Rijeke sukladno godišnjem ugovoru, uslugu nadzora nad provedbom mjera deratizacije, dezinsekcije i dezinfekcije koje obavlja Nastavni Zavod za javno zdravstvo PGŽ i usluge veterinarsko-higijeničarskog servisa koji vrši Veterinarska ambulanta Crikvenica. Obaveza jedinica lokalne samouprave je zbrinuti lešine životinja ostavljene na javnim površinama te zbrinuti napuštene i izgubljene životinje, a sve prema Zakonu o zaštiti životinja te Zakonu o veterinarstvu. Najveći trošak za usluge VHS-a predstavlja čuvanje napuštenih životinja s područja općine Omišalj. U 2022. godini u skloništu za napuštene životinje nalazilo se i do 7 pasa, a dnevni iznos za stacionar iznosio je 35 kn/pas/dan.Sredstva su utrošena na sljedeći način:* DDD mjere – 73.625,00 kn,
* Nadzor nad provedbom DDD mjera – 12.000,00 kn,
* Veterinarsko-higijeničarskog servis – 112.834,38 kn.
 |
| 1. **Tekuće održavanje javnih površina**

Sredstva su utrošena za izvršenje komunalnih poslova odnosno radova održavanja javnih površinama na kojima nije dopušten promet motornim vozilima, radova održavanja javnih zelenih površina te poslova odnosno radova održavanja građevina, uređaja i predmeta javne namjene na području općine Omišalj. Radove je izvodio građevinski obrt „Tadić-gradnja“ sukladno godišnjem ugovoru o obavljanju navedenih poslova. U sklopu ove aktivnosti izvedeni su radovi na montaži, demontaži i bojanju komunalne opreme (bojanje klupa, ograda, betonskih gljiva i dr.), spremanju koševa s plaža po završenoj sezoni i oznaka na plažama u skladište za njihovu ponovnu montažu, popravak, betoniranje pješačkih površina, staza i stubišta, građevinske radove na dječjim igralištima i sl. |
| 1. **Održavanje zelenih površina**

Poslove održavanja zelenih površina obavlja Pesja d.o.o. Sredstva su utrošena za održavanje travnatih površina, stabala, uresnog zelenila, cvjetnih gredica, rezidbe raslinja uz prometnice i košnju kao i uklanjanje nepoželjne vegetacije te održavanje zelenih površina i sustava za navodnjavanje Papinog perivoja u Omišlju i to: * uresno zelenilo - 1.004.707,45 kn,
* košnja – 459.473,98 kn,
* tretiranje nepoželjne vegetacije – 49.989,00 kn,
* održavanje Papinog peivoja – 15.829,24 kn.
 |
| 1. **Usluge električnih vozila**

Sredstva su utrošena za uslugu vožnje električnih vozila u vlasništvu komunalnog društva Pesja d.o.o. Električno vozilo u Omišlju se koristi tijekom cijele godine, a u Njivicama u periodu od 01. svibnja do 31. listopada te prema potrebi. Usluge vožnje električnih vozila obavlja Pesja d.o.o. |
| 1. **Potrošnja vode s javnih površina**

Potrošnja se odnosi na utrošak vode za navodnjavanje zelenih površina, tuševa na plažama, javne sanitarne čvorove i potrošnju vode u zgradama i u prostorima u vlasništvu Općine. |
| 1. **Održavanje groblja**

Sredstva su utrošena na čišćenje i održavanje urednosti zelenih površina te održavanje prostora i objekata (mrtvačnice, kapelice, sanitarnih čvorova, garderobe i svih drugih prostorija) koji se nalaze na groblju Sv. Duh u Omišlju. Poslove održavanja groblja obavlja Pesja d.o.o. |
| 1. **Intelektualne usluge**

Sredstva su utrošena za geodetske usluge (izrada elaborata, situacijskih nacrta, iskolčenja, identifikacija itd.) sukladno godišnjem ugovoru s Geoaltus d.o.o.  |
| 1. **Održavanje nerazvrstanih cesta**

Troškovi se odnose na izvođenju radova na održavanju nerazvrstanih cesta, održavanju vertikalne i horizontalne signalizacije, obavljanju zimske službe te na održavanje nerazvrstanih cesta kroz zajedničko financiranje izvođenja radova – Ponikve d.o.o.Kroz godišnji ugovor o održavanju nerazvrstanih cesta s G.P.P. Mikić d.o.o., izvršeni su sljedeći radovi:- izgradnja nogostupa (II.Faza) na nerazvrstanoj cesti NJI-9 (Ulica Put Postana),- izgradnja nogostupa na nerazvrstanoj cesti NJI-58 (križanje ulica Gromačine i Japlenički put),- sanacija kolnog prilaza u ulici kralja Tomislava u Njivicama kod kbr.64 (spoj na ŽC 5084),- krpanje udarnih rupa na nerazvrstanoj cesti OMI-111 (cesta prema Čižićima),- sanacija dijela nerazvrstane ceste OMI-108 (Medermuniće kod kbr. 3),- priprema kolničke konstrukcije te ugradnja asfalta na dijelu nerazvrstane ceste OMI-11 (Martinj),- uređenje makadamskog puta prema Slivanjskoj uvali (Biserujka),- uređenje makadamskog puta u ulici Buč u Omišlju (kolni pristup prema parku Mekotini).Održavanje vertikalne i horizontalne signalizacije sukladno godišnjem ugovoru obavlja Futura trade d.o.o., a poslove zimske službe obavlja Pesja d.o.o.Kroz zajedničko održavanje nerazvrstanih cesta s Ponikve d.o.o. asfaltirana je ulica Mate Balote u Njivicama. Sredstva su utrošena na sljedeći način:* Održavanje NC – 326.014,44 kn,
* Održavanje prometne signalizacije – 64.751,73 kn,
* Zimska služba – 30.750,00 kn,
* Zajedničko održavanje NC – 135.975,00 kn.
 |
| 1. **Održavanje oborinskih kanala**

Sredstva su utrošena na obavljanju radova na redovnom održavanju oborinskih kanala. Poslovi održavanja čistoće oborinskih kanala obavljaju se temeljem godišnjeg ugovora, a raspoređeni su u dvije kategorije:- otvorene kanale održava Pesja d.o.o.– 44.987,50 kn,- zatvorene sustave oborinske odvodnje održava Ponikve voda d.o.o. – 153.390.04 kn, |
| 1. **Održavanje i potrošnja javne rasvjete**

Troškovi se odnose za potrošnju električne energije javne rasvjete (HEP d.o.o.) te za redovno održavanje. Redovno održavanje javne rasvjete obuhvaća sljedeće: - zamjena žarulja i ostalog potrošnog materijala,- elektroinstalacije za manifestacije, - održavanje i montaža božićne dekoracije, - održavanje ostale elektroinstalacije u vlasništvu Općine Omišalj,- bojanje postojećih stupova javne rasvjete.Isto tako, kroz održavanje i potrošnju javne rasvjete utrošena su sredstva za priključenje građevine na elektroenergetsku distribucijsku mrežu (elektro punionica u Njivicama, riva Omišalj te parkiralište Pod orišina).Održavanja javne rasvjete te bojanje postojećih stupova javne rasvjete izvodi Smart island Krk d.o.o.. Radove na održavanju ostalih elektroinstalacija kao i elektorinstalacije vezanih za manifestacije, sukladno godišnjem ugovoru, izvodi tvrtka EL-AN Malinska, a tvrtka K-Tim d.o.o. zadužena je za održavanje i montažu božićne dekoracije.Sredstva su utrošena na sljedeći način:* Potošnja električne energije – 889.267,47 kn,
* Održavanja JR te bojanje postojećih stupova JR – 324.444,52 kn,
* Održavanje ostale elektroinstalacije – 48.064,81 kn,
* Održavanje i montaža božićne dekoracije – 112.234,71 kn,
* Priključenje građevine na elektroenergetsku distribucijsku mrežu – 85.890,00 kn.
 |

**Članak 2.**

Troškovi u ukupnom iznosu od 5.885.318,37 kuna, a koji se odnose na Program održavanja komunalne infrastrukture, financirani su iz Proračuna Općine Omišalj za 2022. godinu i to iz:

- sredstava komunalne naknade u iznosu od 4,586.079,76 kn,

- sredstava boravišne pristojbe u iznosu od 1.237.414,22 kn,

- sredstava naknada za grobna mjesta u iznosu od 61.824,39 kn.

**Članak 3.**

Ovo Izvješće objavit će se u „Službenim novinama Primorsko – goranske županije“.

 **NAČELNICA**

 **mr.sc. Mirela Ahmetović, v.r.**